KIEGÉSZÍTŐ LICENCFELTÉTELEK MICROSOFT SZOFTVERHEZ
MICROSOFT .NET FRAMEWORK 3.5 ÜGYFÉLSZOFTVER MICROSOFT WINDOWS OPERÁCIÓS RENDSZERHEZ 
A Microsoft Corporation (vagy az Ön lakhelye alapján egy társvállalata) licencet nyújt Önnek ezen kiegészítéshez. Ön akkor használhatja ezt a kiegészítést, ha rendelkezik licenccel a (jelen kiegészítéssel használható) Microsoft szoftver (a továbbiakban „szoftver”) használatához. Amennyiben nem rendelkezik érvényes licenccel a szoftverhez, úgy nem használhatja azt. Ön a szoftver minden érvényes licenccel ellátott példányával használhatja a kiegészítés egy példányát.
A következő licencfeltételek további használati feltételeket határoznak meg a kiegészítéshez. A kiegészítés használatára a szoftverre vonatkozó licencfeltételek és ezen feltételek érvényesek. Egymásnak ellentmondó feltételek esetén ezen kiegészítő licencfeltételek alkalmazandók.
A kiegészítés használatával Ön elfogadja a jelen feltételeket. Amennyiben Ön nem fogadja el a feltételeket, úgy ne használja a kiegészítést.
Ha elfogadja a jelen licencfeltételeket, azok az alábbiakban ismertetett jogokat biztosítják Önnek.
1.	TERMÉKTÁMOGATÁSI SZOLGÁLTATÁSOK A KIEGÉSZÍTÉSHEZ. A Microsoft ehhez a szoftverhez a www.support.microsoft.com/common/international.aspx webhelyen leírtak szerint terméktámogatási szolgáltatást nyújt.
2.	A MICROSOFT .NET ÖSSZEHASONLÍTÓ TELJESÍTMÉNYVIZSGÁLATA. A szoftver tartalmazza a Windows operációs rendszerek .NET-keretrendszer, Windows Communication Foundation, Windows megjelenítési alaprendszer és Windows Workflow Foundation összetevőjét (a továbbiakban „.NET-alkotórészek”). Ön belső összehasonlító teljesítményvizsgálatot végezhet a .NET-alkotórészeken. Az ilyen .NET-alkotórészekre vonatkozó bármely teljesítményvizsgálat eredményeit Ön közzéteheti, feltéve, ha betartja a http://go.microsoft.com/fwlink/?LinkID=66406 webhelyen ismertetett feltételeket.
A Microsofttal esetlegesen kötött bármely más megállapodástól függetlenül, ha Ön ilyen jellegű teljesítményvizsgálati eredményeket közöl, úgy a Microsoftnak jogában áll az általa az Ön .NET-alkotórésszel versengő termékein elvégzett teljesítményvizsgálatok eredményeit közzétenni, feltéve, ha a Microsoft betartja a http://go.microsoft.com/fwlink/?LinkID=66406 webhelyen közölt feltételeket.